Инвестициите за покупка на програмни продукти (софтуер) се признават като нематериален актив единствено ако е вероятно бъдещите икономически ползи, които може да бъдат отнесени към този актив, да се получават от предприятието и ако цената на придобиване на този актив може да бъде определена по надежден начин. Ако покупката на програмни продукти не отговаря на тези условия, тя се признава за разход при извършването ѝ и се включва в променливата „Обща стойност на покупките на стоки и услуги“.
 Инвестициите в купени програмни продукти включват покупната им цена, в т.ч. всички вносни мита и невъзстановими данъци върху покупките, както и всички пряко относими разходи за подготовката на програмните продукти за планираното им използване. Пряко относимите разходи включват например възнагражденията на специалистите за инсталирането на продуктите. При определянето на цената на придобиване се приспадат всички търговски отстъпки и рабати.
 8) Променлива 260108: „Постъпления от продажби по инвестиции в материални активи“
 Постъпленията от продажби по инвестиции в материални активи включват стойността на съществуващите материални капиталови блага, продадени на трети лица. Продажбите на материални капиталови блага се остойностяват с действително получената цена (без ДДС), а не с балансовата стойност, след приспадане на всички разходи за прехвърляне на собствеността, направени от продавача. Изключват се корекциите на стойности и случаите на разпореждане, различни от продажба.
 9) Променлива 260201: „Брутни инвестиции на предприятията под чуждестранен контрол в материални нетекущи активи“
 Определение за „брутни инвестиции в материални нетекущи активи“ има в точката за променлива 260101 в Ж1, а за „предприятия под чуждестранен контрол“ – в точката за променлива 210301 в А13.
 10) Променлива 430101: „Брутни инвестиции на предприятията в чужбина, крайният контрол върху които се осъществява от институционални единици на отчетната държава, в материални нетекущи активи“
 Определение за „брутни инвестиции в материални нетекущи активи“ има в точката за променлива 260101 в Ж1, а за „предприятия в чужбина, крайният контрол върху които се осъществява от институционални единици на отчетната държава“ – в точката за променлива 410101 в А25.
 З. НЕДВИЖИМИ ИМОТИ
 1) Променлива 150101: „Разрешения за строеж – брой на жилищата“
 Разрешението за строеж представлява разрешение за започване на работа по строителен проект. Само по себе си разрешението е заключителният етап на разрешенията за проектиране и строеж, получавани от публичните власти, преди започване на работата. За допълване на източниците на данни за новите проекти за строеж може да се използва друга информация, например одобрените подробни устройствени планове и започнатите строежи.
 Тези разрешения би трябвало да представляват подходяща основа за определяне на предстоящото работно натоварване в строителния отрасъл в близко бъдеще, въпреки че тя може да не е надеждна, когато голяма част от разрешенията не се използват или има голям промеждутък от време между издаването на разрешението и започването на строежа.
 По силата на Регламент (ЕС) 2019/2152 се изискват данни само за новите сгради и за преустройването на нежилищни сгради в жилищни, въпреки че разрешения за строеж може да се издават и за други видове строежи и строителни работи.
 Сградите се разделят на жилищни и нежилищни.
 Жилищните сгради са здания, при които поне половината от зданието се използва за жилищни